Пераважная большасць слоў мае некалькі значэнняў, г. зн. яны мнагазначныя. Такія словы больш старажытныя ў параўнанні з адназначнымі, паколькі “прырашчэнне” значэнняў, як правіла, адбываецца на працягу доўгага часу. Напрыклад, слова “барабан” мае некалькі значэнняў, якія датуюцца розным часам узнікнення: 1) ударны музычны інструмент; 2) пусты цыліндр у механізмах, машынах.